CPPO-OMTZ-2024/002884

Opis predmetu zákazky

1. PREDMET ZÁKAZKY:

„Preprava ľudských pozostatkov a ľudských ostatkov pre okresy Kežmarok a Stará Ľubovňa”

Predmetom zákazky je preprava ľudských pozostatkov a  ľudských ostatkov z dôvodu potreby zabezpečiť prevoz a uchovanie ľudských pozostatkov a ľudských ostatkov pre účely vyšetrovania a ďalšieho konania orgánov činných v trestnom konaní pre Krajské riaditeľstvo Policajného zboru v Prešove, Okresné riaditeľstvá Policajného zboru v Prešovskom kraji a im podriadených útvarov na súdno-lekárske pracovisko.

Predmetom tejto zákazky je aj prípad, keď je poskytovateľ privolaný na miesto činu a po jeho príchode sa zistí, že nie je nutné telo prevážať na súdno-znaleckú pitvu. V takomto prípade službukonajúci policajt vystaví potvrdenie o tom, kde bol poskytovateľ privolaný, kedy na miesto prišiel a kedy odišiel. Náklady, ktoré poskytovateľovi pri takomto výjazde vzniknú, budú účtované podľa platného cenníka.

Poskytovateľ je povinný postupovať v súlade so zákonom NR SR č. 131/2010 Z. z. o pohrebníctve (§ 8 ods. 4 písm. h). Jedná sa o prevoz a uloženie ľudských pozostatkov a ľudských ostatkov do prevádzky disponujúcej mraziacim zariadením vtedy, ak do 14 dní od vykonania súdnej pitvy nie je možné ľudské pozostatky pochovať v dôsledku konania orgánov činných v trestnom konaní.

Poskytovateľ zabezpečí prepravu ľudských pozostatkov nepretržite počas 24 hodín.

1. **SPOLOČNÝ SLOVNÍK OBSTARÁVANIA (HLAVNÝ KÓD CPV):**

98370000-7 Pohrebné a súvisiace služby

1. **ROZDELENIE PREDMETU ZÁKAZKY NA ČASTI:**

Predmet zákazky je rozdelený na časti:

1.časť – okres Kežmarok

2.časť – okres Stará Ľubovňa

Uchádzač si môže vybrať, na ktorú časť zákazky predloží ponuku. Každá časť predmetu zákazky bude vyhodnocovaná samostatne.

1. MIESTO POSKYTNUTIA SLUŽBY:

Ministerstvo vnútra Slovenskej republiky - na území okresu Kežmarok a Stará Ľubovňa

1. LEHOTA NA PREDKLADANIE PONÚK:

Dátum: 1.10.2024

Čas: 12:00

Ponuka predložená po uplynutí lehoty nebude zaradená do vyhodnocovania.

1. SPÔSOB PREDKLADANIA PONÚK:

Ponuky je možné predkladať prostredníctvom systému JOSEPHINE.

1. PODMIENKY ÚČASTI

### Vypracovaná cenová ponuka zaslaná prostredníctvom systému JOSEPHINE

1. Fotokópia dokladu o oprávnení poskytovať službu (živnostenské oprávnenie alebo výpis zo živnostenského registra alebo iné než živnostenské oprávnenie, vydané podľa osobitných predpisov alebo výpis z obchodného registra) alebo potvrdenie príslušného orgánu, v ktorom musí byť zapísaný predmet podnikania oprávňujúci uchádzača na dodanie požadovaného predmetu zákazy. V prípade, že uchádzačom je občianske združenie, alebo nadácia, uchádzač predloží potvrdenie Ministerstva vnútra SR o vedení v registri a stanovy/zriaďovaciu listinu.

Od úspešného uchádzača bude požadovaná fotokópia osvedčenia o evidencii - časť II (technický preukaz) alebo rozhodnutie príslušného regionálneho úradu verejného zdravotníctva, ktoré obsahuje informáciu o uvedenom motorovom vozidle. Uchádzač preukáže, že disponuje minimálne jedným motorovým vozidlom, ktoré spĺňa požiadavky v súlade so zákonom č. 131/2010 Z.z. o pohrebníctve v znení neskorších predpisov (resp. ekvivalentnej legislatívy pôvodu uchádzača), ktoré bude mať uchádzač počas realizácie zákazky k dispozícii.

Verejný obstarávateľ nepožaduje predloženie originálu alebo úradne overenej kópie vyššie uvedených dokladov.

1. KRITÉRIA VYHODNOTENIA PONÚK

Kritériom na vyhodnotenie ponúk je najvyšší počet získaných bodov.

|  |  |  |  |
| --- | --- | --- | --- |
|  | Názov služby | Cena za položku  v € bez DPH | Váhové kritérium |
| 1. | Cena za 1 km  (z miesta výjazdu na miesto určenia) |  | 70 % |
| 2. | Manipulácia so zosnulým |  | 2 % |
| 3. | Použitie chladiaceho boxu (cena za 1 deň) |  | 10 % |
| 4. | Použitie mraziaceho boxu (cena za 1 deň) |  | 10 % |
| 5. | Použitie patologického vaku (cena za 1 ks) |  | 2 % |
| 6. | Čakacia doba vozidla (cena za 15 min.) |  | 4 % |
| 7. | Dezinfekcia vozidla (cena za 1 ks) |  | 2 % |

Spôsob vyhodnotenia:

Maximálny počet bodov získa uchádzač s najnižšou cenou za časť zákazky. Ostatným ponukám sa počet pridelených bodov urči ako podiel medzi najnižšou cenou a cenou hodnoteného uchádzača, vynásobený počtom bodov (príslušnou relatívnou váhou) za hodnotené kritérium. Všetky konečné výpočty sa zaokrúhľujú na dve desatinné miesta.

Na základe výsledku vyhodnotenia ponúk bude určený úspešný uchádzač. Všetkých uchádzačov bude verejný obstarávateľ informovať o výsledku vyhodnotení ponúk.

Počet bodov bude udelený predloženej ponuke podľa nasledovného výpočtu :

* najnižšia cena (i) – najnižšia cena danej položky zo všetkých vyhodnocovaných ponúk
* cena (i) hodnoteného uchádzača – cena danej položky z hodnotenej ponuky
* relatívna váha (i) – hodnotiace kritérium

1. PODMIENKY TÝKAJÚCE SA ZMLUVY:

Verejný obstarávateľ môže zaslať záväznú objednávku úspešnému uchádzačovi len za predpokladu, že spĺňa/splní všetky požiadavky verejného obstarávateľa uvedené v tejto výzve.

Verejný obstarávateľ si vyhradzuje právo na základe výsledkov tohto postupu zadávania zákazky nevystaviť objednávku.

Cenová ponuka ostáva v platnosti počas celej doby trvania zákazky - do vyčerpania finančného limitu predpokladanej hodnoty zákazky a  sú v nej zahrnuté všetky náklady uchádzača. Finančný limit zákazky je do vyčerpania limitu 7 000,- € bez DPH.

Služba bude objednávaná podľa potrieb verejného obstarávateľa na základe objednávok, ktoré môžu byť realizované telefonicky, písomne alebo elektronicky.

Poskytnutie služby bude realizované okamžite po doručení objednávky.

Preddavok ani zálohová platba sa neposkytuje.

Na základe objednávky bude vystavená faktúra s minimálne 30 dňovou dobou splatnosti.

Úhrada za predmet zákazky bude realizovaná formou bezhotovostného platobného styku prostredníctvom finančného úradu verejného obstarávateľa po dodaní predmetu obstarávania na základe objednávky.

1. **KOMUNIKÁCIA:**

Verejný obstarávateľ bude pri komunikácii s uchádzačmi resp. záujemcami postupovať v zmysle § 20 zákona prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi. Uchádzač má možnosť registrovať sa do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID). Technické požiadavky na systém a informácie o registrácii a o používaní systému JOSEPHINE sú uvedené na webovom sídle systému https://josephine.proebiz.com v položke „Knižnica manuálov a odkazov“.)

Verejný obstarávateľ upozorňuje, že predkladanie ponúk je umožnené iba autentifikovaným uchádzačom. Spôsob zrealizovania autentifikácie je uvedený v dokumente „Manuál registrácie záujemcu/uchádzača“ na webovom sídle systému https://josephine.proebiz.com v položke „Knižnica manuálov a odkazov“

### DÔVODY NA ZRUŚENIE POUŽITÉHO POSTUPU ZÁKAZKY

Verejný obstarávateľ môže zrušiť použitý postup zadávania zákazky z nasledovných dôvodov:

* nebude predložená ani jedna ponuka,
* ani jeden uchádzač nesplní podmienky účasti,
* ani jedna z predložených ponúk nebude zodpovedať určeným požiadavkám vo výzve na predkladanie ponúk,
* ak sa zmenili okolnosti, za ktorých sa vyhlásilo toto verejné obstarávanie

V Prešove, dňa 25.9.2024

Spracovala: Mgr. Ivana Lesníková

radca oddelenia MTZ Centra podpory Prešov

e-mail: ivana.lesnikova@minv.sk

Súhlasí: Mgr. Marcel Kočiško

vedúci oddelenia MTZ Centra podpory Prešov

Schvaľuje: plk. JUDr. Marek Blichár

riaditeľ Centra podpory Prešov

poverený výkonom dočasne neobsadenej

riadiacej funkcie